BASES E CONVOCATORIA PARA A CONCESIÓN DE SUBVENCIÓNS A ASOCIACIÓNS DEPORTIVAS DO CONCELLO DE PONTEVEDRA PARA FOMENTAR A PRÁCTICA DEPORTIVA E A PARTICIPACIÓN EN COMPETICIÓNS OFICIAIS NO ANO 2015 (ANUAL 2015)
ADMINISTRACIÓN LOCAL — Municipal — Pontevedra (Subvencións, 13/05/2015)

A Xunta Reitora do Instituto Municipal de Deportes de Pontevedra, en sesión ordinaria que tivo lugar o día 5 de maio de 2015, aprobou as bases e convocatoria para a concesión da seguinte subvención: A presente convocatoria ten por obxecto regular o procedemento da concesión de subvencións en réxime de libre concorrencia para fomentar a práctica deportiva e a participación en competicións oficiais na tempada 2014/2015 das entidades deportivas do Concello de Pontevedra, para contribuir a consecución dun ou varios dos obxectivos previstos polo Instituto Municipal de Deportes de Pontevedra en canto ás actividades deportivas se refire. De acordo cos obxectivos de solidariedade, mellora da calidade de vida, promoción e desenvolvemento da cultura física no municipio e para facilitar a participación dos cidadáns nas competicións deportivas oficiais das modalidades deportivas existentes, o Instituto Municipal de Deportes de Pontevedra poderá conceder subvencións, previa solicitude e atendendo aos criterios de publicidade, concorrencia e obxectividade na concesión, sempre que exista consignación orzamentaria suficiente. Poderán solicitar as subvencións reguladas na presente convocatoria: as asociacións e entidades deportivas privadas, validamente constituídas sen ánimo de lucro, adaptadas as disposicións da Lei 3/2012, de 2 de abril, do deporte de Galicia, que teñan o seu domicilio social no Concello de Pontevedra, que participen en competicións deportivas oficiais (entendendo por oficiais as competicións deportivas organizadas polas entidades federativas responsables das mesmas, agás naqueles casos que as federacións ou asociacións non as organicen) e se atopen debidamente inscritas no Rexistro Municipal de Asociacións e no Rexistro de Entidades Deportivas da Xunta de Galicia. Non poderán ser beneficiarios de subvencións: Quedan excluídas desta convocatoria as seguintes actividades: 1 Aquelas actividades ou programas incluídos noutras convocatorias do IMD de Pontevedra.2 Actividades incluídas no programa “Xogade” da Xunta de Galicia, subvencionado por dito organismo.3 Actividades que non cumpran algún requisito das presentes bases. A contía da subvención determinarase en función do custo total da actividade pola participación nas distintas competicións deportivas oficiais dos equipos da entidade. A subvención non poderá exceder do 50% do orzamento da entidade deportiva por participar en competicións deportivas oficiais, incluíndo no cálculo todas as subvencións percibidas polo beneficiario para a mesma finalidade. En ningún caso o importe da subvención poderá ser de tal contía que, illadamente ou en concorrencia con subvencións ou axudas de outras administracións públicas ou de outros entes públicos ou privados, supere o custo total da actividade a desenvolver polo beneficiario. A subvención que se conceda partirá de aplicar unha porcentaxe ao orzamento inicialmente achegado. O importe final da subvención virá determinado da aplicación de dita porcentaxe ao balance final de ingresos e gastos da actividade subvencionada. A subvención aprobada poderá ser revisada, unha vez coñecido o financiamento do gasto a través das contribucións complementarias de axudas doutras entidades, así como, no seu caso, outros ingresos, de tal xeito que a súa contía definitiva alcance, como máximo, a diferenza entre os ingresos e gastos reais da actividade. Para o financiamento destas subvencións destínase unha cuantía total máxima de 300.000,00 € que se imputará á aplicación orzamentaria 09.3410.489.01 do orzamento para o ano 2015. As entidades deportivas interesadas en obter subvencións do Instituto Municipal de Deportes de Pontevedra deberán achegar a seguinte documentación: 1 Anexo 1. Solicitude que comprende: 2 Anexo 2. Declaración responsable que comprende: 3 Anexo 3. Relación individualizada de desprazamentos financiados polo club. Relación de desprazamentos realizados especificando: nº de deportistas, categoría, lugar, data, núm. quilómetros ida/volta para cada un dos desprazamentos a competicións oficiais correspondentes á tempada subvencionada e, no caso dos clubs que participen en competicións de ano natural, da tempada 2014. No caso de desprazar varios equipos da entidade o mesmo día e ao mesmo destino, deberán reflexar un único despraz amento e escribir “varios” na columna “categoría”. Só se poderán incluír os desprazamentos financiados directamente co orzamento xeral da entidade deportiva.4 Anexo 4. Orzamento de gastos e ingresos da entidade na referida tempada 2014/2015, e, no caso dos clubs que participen en competicións de ano natural, da tempada 2014. Deberán achegar o anexo 4 debidamente cuberto ou o orzamento aprobado pola correspondente Asemblea.5 Anexo 5. Gastos polo uso de instalacións deportivas. De ser o caso, certificado de gastos polo uso de instalacións deportivas de conformidade co orzamento da entidade para o período subvencionado e, no caso dos clubs que participen en competicións de ano natural, da tempada 2014. Deberán achegar xustificacións legais dos mesmos.6 Anexo 6. Outros datos deportivos. Licenzas federativas, indicando o seu custo, e categorías dos distintos equipos da entidade para a tempada 2014/15 ou no caso dos clubs que participen en competicións de ano natural para o ano 2014. Non será preciso achegar o anexo 6 se achegan o anexo 7 debidamente cuberto e co selo da correspondente federación deportiva.7 Anexo 7. Certificado federativo. Achegarán o anexo 7 debidamente cuberto e co selo da correspondente federación deportiva ou, de ser o caso, os certificados que a continuación se relacionan: 8 Anexo 8. Autoriza ción de solicitude de certificados. Comprenderá autorización para que o organismo autónomo Instituto Municipal de Deportes do Concello de Pontevedra solicite á Axencia Estatal da Administración Tributaria, á Tesourería Xeral da Seguridade Social e á tesourería da Xunta de Galicia, os datos relativos ao cumprimento, por parte da entidade solicitante, das súas obrigas tributarias e coa Seguridade Social, para comprobar os requisitos establecidos nos artigos 13.2. e) e 34.5 da Lei 38/2003, do 17 de novembro, xeral de subvencións (BOE núm.276 do 18.11.2003), e nos artigos 22 e 23 do Real decreto 887/2006, do 21 de xullo, polo que se aproba o regulamento da Lei 38/2003 (BOE núm.176 do 25 de xullo de 2006. No entanto, a entidade solicitante poderá denegar o consentimento, debendo achegar os certificados que acrediten que a entidade solicitante se atopa o corrente das súas obrigas tributarias e coa Seguridade Social.9 Certificado do seguro de responsabilidade civil, emitido pola entidade aseguradora, que acredite a cobertura da actividade subvencionada.10 Deberán achegar, salvo que xa foran presentados con anterioridade no IMD Pontevedra, os documentos que seguen: O IMD Pontevedra xestionará, de oficio, o certificado municipal de estar o corrente das obrigas fiscais co Concello de Pontevedra e co propio IMD, así como o certificado municipal de estar inscrito no Rexistro Municipal de Asociacións, e incorporará os xustificantes ao expediente de solicitude. A instancia, xunto coa restante documentación, presentarase no Rexistro do IMD Pontevedra, sito no Pavillón Municipal de Deportes, R/ Juan Manuel Pintos, s/n, 36005-Pontevedra, de luns a venres de 09:00 h. a 13:30 h., ou en calquera das formas previstas no artigo 38.4 da Lei 30/92, do 26 de novembro, de réxime xurídico das administracións públicas e do procedemento administrativo común. O prazo de presentación de solicitudes será de quince (15) días naturais a contar dende o día seguinte á súa publicación no Boletín Oficial da Provincia de Pontevedra. As bases estarán a disposición das entidades interesadas nas oficinas do IMD de Pontevedra e poderán solicitar o seu envío no correo electrónico imdadministracion@pontevedra. eu No suposto de que as solicitudes presentadas non reúnan os requisitos sinalados, requirirase ás entidades solicitantes para que no prazo de 10 días hábiles enmenden as anomalías advertidas procedendo, no caso contrario, o arquivo da solicitude. Os criterios de valoración para o sinalamento de subvención e fixación da súa contía, serán como mínimo os que incluímos nas seguintes táboas. A instrución do procedemento correspondelle á dirección do IMD de Pontevedra que realizará, de oficio, cantas actuacións estime necesarias para determinar, coñecer e comprobar os datos en virtude dos cales formulará a proposta de resolución. Fases: 1 O instructor avaliará as solicitudes presentadas en tempo e forma e emitirá unha primeira avaliación segundo os criterios e ponderacións da base 7ª. 2 O órgano colexiado, tendo en conta a avaliación do instrutor, emitirá un informe no que concrete o resultado da avaliación.3 O instructor, consonte o informe final do órgano colexiado, formulará a resolución provisional, debidamente motivada, a publicará no taboleiro de anuncios do IMD de Pontevedra e a notificará a todas as entidades. Os interesados disporán dun prazo de 10 días para presentar alegacións.4 Tras examinar as posibles alegacións, o instrutor formulará a proposta de resolución definitiva, na que indicará os solicitantes para os que se propón a concesión de subvención, a contía das subvencións concedidas, así como a especificación da avaliación dos criterios de valoración seguidos. O instrutor engadirá ao expediente un informe no que conste que as entidades beneficiarias cumpren todos os requisitos necesarios para acceder ás mesmas. A resolución provisional e a proposta de resolución definitiva non crean dereito a favor da entidade beneficiaria proposta fronte á administración mentres non se notifique a resolución da concesión. O órgano colexiado terá como función a emisión do informe no que concrete o resultado da avaliación realizada polo instrutor. Composición: 1 A presidencia do IMD de Pontevedra.2 Un/Unha vogal por cada grupo político representado no Pleno Municipal do Concello de Pontevedra.3 Un/Unha representante de entidades deportivas na Xunta Reitora do IMD de Pontevedra designado/a pola presidencia.4 Como secretario/a actuará o/a propio/a secretario/a do IMD de Pontevedra con voz e sen voto. A Xunta Reitora do IMD, tendo en conta a proposta de resolución definitiva, resolverá o procedemento. A resolución será motivada e conterá, de xeito expreso, a desestimación das solicitudes que non acaden subvención. O prazo máximo para resolver e notificar a resolución do procedemento non poderá exceder de seis meses, computándose o prazo dende a convocatoria. O vencemento do prazo sen ter notificado a resolución, lexitima aos interesados para entender desestimada por silencio administrativo a solicitude de concesión de subvención. O órgano administrativo concedente publicará no taboleiro de anuncios do IMD ás subvencións concedidas con expresión da convocatoria, o programa e crédito orzamentario ao que se imputen, beneficiarios, cantidade concedida e finalidade da subvención. A subvención entenderase aceptada polo solicitante se dentro do prazo de 10 días seguintes á recepción da comunicación do outorgamento, non manifesta nada en contra. As entidades beneficiarias das subvencións, unha vez aceptadas estas, expresa ou tacitamente, quedarán obrigadas a destinar os fondos percibidos para o obxecto concreto para o que foron concedidas. Do mesmo xeito someterase as actuacións de comprobación e seguimento da aplicación da subvención polo IMD cos medios que estime oportunos e facilitará canta información sexa requirida pola Intervención do IMD e o Consello de Contas de Galicia, de ser o caso. As entidades beneficiarias comprometeranse a facer uso da lingua galega nas publicacións, cartelería, publicidade e toda a produción escrita da actividade subvencionada. Asemade, valorarase como criterio a ter en conta que as actividades realizadas contribúan a normalizar o uso oral da lingua galega. As entidades beneficiarias das subvencións da presente convocatoria quedan comprometidas a establecer de forma clara nos exemplares dos programas, carteis anunciadores, fotografías e demais material gráfico ou sonoro que publiquen con motivo do programa ou actividade subvencionada, mención expresa da colabroración económica do organismo autónomo IMD de Pontevedra. Terá que se incluír o anagrama do IMD, sendo do mesmo tamaño, como mínimo, ao doutros posibles patrocinadores, cando a contribución económica destes non sexa superior á subvención concedida polo IMD de Pontevedra. O incumprimento da obriga especificada no parágrafo primeiro suporá a perda do dereito ao cobro da subvención. O incumprimento da obriga especificada no parágrafo segundo dará lugar á perda do dereito ao cobro do 10% do importe concedido. Esta deducción acumularase a outras que, de ser o caso, se puideran aplicar. Consideraranse gastos subvencionables aqueles que de xeito indubidable respondan a natureza da actividade subvencionada, resulten estrictamente necesarios e se realicen, coma regla xeral, ao longo do periodo subvencionado. Os gastos de transporte, quilometraxe e manutención deberanse xustificar na memoria da actividade. En ningún caso o custo de adquisición dos gastos subvencionables poderá ser superior ao valor de mercado. Non serán subvencionables os gastos de capital (elementos inventariables) e os gastos correntes non relacionados directamente coa actividade subvencionada. Enténdese que existe subcontratación cando unha entidade beneficiaria concerte con terceiros a execución total ou parcial da actividade que constitúe o obxecto da subvención. Queda fóra de este concepto a contratación de aqueles gastos en que teña que incorrer o beneficiario para a realización por si mesmo da actividade subvencionada. A porcentaxe máxima permitida para a subcontratación poderá ser do 75% do importe da actividade subvencionada. A subcontratación por riba do límite cuantitativo establecido no parágrafo anterior (75%) suporá unha minoración do dereito ao cobro da subvención que será proporcional ao exceso subcontratado. Esta dedución acumularase a outras que, de ser o caso, se puideran aplicar. A) PAGO ANTICIPADO A entidade deportiva beneficiaria poderá solicitar por escrito o anticipo do 30% da cantidade subvencionada para sufragar gastos inaprazables e imprescindibles para o desenvolvemento da actividade. B) PAGO A CONTA Os pagos a conta supoñen a realización de pagos fraccionados e responden ao ritmo de execución das accións subvencionadas, e pagaranse por contía equivalente a xustificación presentada. Poderanse acordar pagos a conta ata un importe máximo do 70% da cantidade concedida, sempre que a entidade subvencionada o solicite acompañando os xustificantes legais do gasto da actividade que, en todo caso, deberán cumprir os requisitos da base 18 da presente convocatoria. Por tratarse de gastos imprescindibles para o desenvolvemento da actividade, para os pagos a conta só se poderán achegar gastos relativos a: licenzas, seguro de responsabilidade civil, arbitraxes, gastos de instalacións e desprazamentos. En ámbolos dous casos o beneficiario terá que xustificar a subvención nos termos e prazos previstos na base 17 da presente convocatoria. Será causa de reintegro total da subvención a falta de xustificación, a xustificación insuficiente ou a xustificación extemporánea. Non poderán obter pagos a conta ou pagos anticipados aqueles beneficiarios que teñan no seu poder fondos pendentes de xustificación logo do cumprimento do prazo de xustificación pola mesma ou distinta subvención. En todo caso, para poder ser beneficiario dos pagos a conta ou pago anticipado deberase acreditar que se atopa o corrente nas súas obrigas tributarias coa Axencia Tributaria, Facenda da Xunta e coa Seguridade Social. O pagamento do anticipo e dos pagos a conta realizarase mediante ingreso na conta bancaria indicada polo beneficiario. As subvencións concedidas neste programa deberán estar xustificadas no prazo de trinta (30) días naturais dende o remate do perído subvencionado. No caso de que a resolución definitiva da convocatoria sexa posterior o remate do período subvencionado, o prazo será de trinta (30) días naturais dende a data de notificación da resolución da convocatoria. A documentación xustificativa será a seguinte: 1 Anexo 1. Solicitude de pagamento de subvención.2 Anexo 2. Declaración responsable e autorización do presidente da entidade, que comprenderá: 3 Memoria detallada da participación, da entidade beneficiaria, en competicións deportivas oficiais durante o período subvencionado.4 Un exemplar de toda a publicidade e/ou información xerada pola actividade que acredite a participación do IMD Pontevedra e do Concello de Pontevedra no financiamento da actividade subvencionada.5 Anexo 3. Balance de gastos e ingresos. Comprenderá: Relación desagregada de cada un dos gastos realizados con motivo da actividade subvencionada. Relación desagregada de cada uno dos ingresos que financian a actividade (fondos propios, subvencións, patrocinios e outros) acreditando o seu importe, procedencia e aplicación á actividade subvencionada.6 Anexo 4. Relación de documentos contables para a xustificación da subvención. Comprenderá a declaración responsable do/a presidente/a da entidade de que os datos económicos que se consignan son fiel reflexo dos rexistros contables da entidade á que representa e que os xustificantes legais que achegan para a xustificación da subvención foron aplicados á actividade subvencionada. Deberán achegar os documentos legais de xustificación dos gastos. Estes documentos poderán ser facturas ou outros documentos de valor probatorio equivalente con validez no tráfico xurídico mercantil ou con eficacia administrativa (nóminas, Tcs, cartas de pagamento oficiais,.). A suma dos importes totais destes documentos será, como mínimo, o dobre da subvención concedida. Todos os beneficiarios de subvención terán que achegar, con independencia da obriga sinalada no parágrafo anterior, algún documento legal de xustificación de gastos relativos a cada un dos seguintes conceptos: 7 Anexo 5. Autorización de solicitude de certificados. Comprenderá autorización para que o organismo autónomo Instituto Municipal de Deportes do Concello de Pontevedra solicite á Axencia Estatal da Administración Tributaria, á Tesourería Xeral da Seguridade Social e á tesourería da Xunta de Galicia, os datos relativos ao cumprimento, por parte da entidade solicitante, das súas obrigas tributarias e coa Seguridade Social, para comprobar os requisitos establecidos nos artigos 13.2. e) e 34.5 da Lei 38/2003, do 17 de novembro, xeral de subvencións (BOE núm.276 do 18.11.2003), e nos artigos 22 e 23 do Real decreto 887/2006, do 21 de xullo, polo que se aproba o regulamento da Lei 38/2003 (BOE núm.176 do 25 de xullo de 2006. No entanto, a entidade solicitante poderá denegar o consentimento, debendo achegar os certificados que acrediten que a entidade solicitante se atopa o corrente das súas obrigas tributarias e coas Seguridade Social. Transcorrido o prazo establecido para a xustificación sen ter achegado a mesma ante o organo administrativo competente, este requerirá ao beneficiario para que no prazo improrrogable de 15 días achegue a xustificación. A falta de presentación da mesma neste prazo levará consigo a esixencia do reintegro e demais responsabilidades establecidas na Lei Xeral de Subvencións. A presentación da xustificación no prazo adicional establecido neste apartado dará lugar automáticamente á perda do 50% da contía concedida. A falta de presentación da documentación xustificativa nos prazos dos requerimentos producirá a perda total do dereito ao cobro. Os documentos que se acheguen como xustificantes da subvención deberán cumprir os requisitos seguintes: Permitirase a xustificación documental do pagamento no prazo de dez días dende o aboamento da subvención pola Tesourería do IMD do Concello de Pontevedra. No suposto de que a subvención teña como destino o pagamento a persoas físicas que prestan servizos retribuídos, pagamento de premios ou pagamento de axudas de custo, a entidade beneficiaria vén obrigada á retención do IRPF nos límites e coas excepcións da lexislación que rexe. Os pagamentos a persoal retribuído coa súa pertinente retención xustificarase a través da nómina correspondente, acompañada dos Tc’s e xustificación de ter ingresado a retención do IRPF. En ningún caso se lles recoñecerá valor probatorio os albarás, tíckets e simples “recibís”. Non serán subvencionables os gastos de capital (elementos inventariables) e os gastos correntes non relacionados directamente coa actividade subvencionada. A comprobación das subvencións corresponderalle ao Director do IMD, que emitirá un informe que acredite a axeitada xustificación da subvención, a realización da actividade e o cumprimento da finalidade que determinou a concesión ou aproveitamento da subvención. Este informe incorporarase ao expediente para a súa fiscalización xunto coa conta xustificativa. O pagamento realizarase mediante transferencia bancaria, unha vez presentada a xustificación correctamente, salvo no caso do pago anticipado. Nos casos previstos no artigo 23 da Ordenanza xeral reguladora das subvencións no Concello de Pontevedra e os seus organismos autónomos (BOP 190, de 30 de setembro de 2004) o IMD de Pontevedra esixirá ás persoas físicas ou xurídicas beneficiarias da mesma o reintegro das cantidades correspondentes, de acordo co procedemento establecido no artigo 26 da mesma norma. Calquera dúbida que poidera xurdir en torno á interpretación destas bases será resolta pola Xunta Reitora do IMD de Pontevedra. Para o procedemento sancionador estarase ao disposto no Título II da Ordenanza Xeral de Subvencións do Concello e dos seus organismos autónomos, (BOP 190, de 30 de setembro de 2004) Contra a aprobación das presentes bases, que esgota a vía administrativa, os interesados poderán interpor recurso potestativo de reposición ante a Xunta Reitora do organismo autónomo Instituto Municipal de Deportes de Pontevedra no prazo dun mes, a partir do día seguinte o da publicación das bases, segundo dispoñen os artigos 116 e 117 da Lei 4/1999, de modificación da Lei 30/1992, do Réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Xulgado do Contencioso-Administrativo de Pontevedra, consonte ao disposto nos artigos 8.1 e 46.1 da Lei 29/1998, de 13 de xuño, da xurisdición contencioso-administrativa. Pontevedra, 5 de maio de 2015.—O Presidente do Instituto Municipal de Deportes, Agustín Fernández González.